Държавен вестник, бр. 82, 2023 г., стр. 21

БРОЙ  82	
Д Ъ Р Ж А В Е Н  В Е С Т Н И К 	
СТР.  21  
Чл. 10б. (1) Лицата могат да пренасят за или 
от държава – членка на Европейския съюз, 
неограничено количество парични средства.
(2) Пренасянето на парични средства в 
размер 10 000 евро или повече или тяхната 
равностойност в левове или друга валута 
през границата на страната за или от държа-
ва – членка на Европейския съюз, се декларира 
при поискване от страна на митническите 
органи.
(3) Задължението за деклариране при по-
искване по ал. 2 се смята за неизпълнено:
1. при отказ за деклариране;
2. когато декларираната информация е 
невярна или непълна;
3. когато паричните средства не са пре-
доставени на разположение на митническите 
органи за контрол.“
§ 4. Създава се чл. 10в:
„Пренасяне на непридружени парични 
средства през границата на страната
Чл. 10в. (1) Пренасянето през границата на 
страната на парични средства чрез пощенски 
и/или куриерски пратки е забранено с изклю-
чение на пратки с обявена стойност.
(2) При пренасянето на непридружени 
парични средства в размер 10 000 евро или 
повече или тяхната равностойност в левове 
или друга валута през границата на страната 
за или от трета страна чрез пощенски пратки, 
куриерски пратки, като непридружен багаж 
или товар в контейнер, митническите органи 
могат да изискват от изпращача или получателя 
на паричните средства, или от техен изрично 
упълномощен представител да представи де-
кларация за оповестяване при условията и по 
реда на чл. 4, параграфи 2 и 3 от Регламент 
(ЕС) 2018/1672 в срок до 30 дни.
(3) При пренасянето на непридружени 
парични средства в размер 10 000 евро или 
повече или тяхната равностойност в левове 
или друга валута през границата на страната 
за или от държава – членка на Европейския 
съюз, чрез пощенски пратки, куриерски 
пратки, като непридружен багаж или товар 
в контейнер, митническите органи могат да 
изискат от изпращача или получателя на 
паричните средства, или от техен изрично 
упълномощен представител да представи де-
кларация за оповестяване в срок до 30 дни.
(4) Паричните средства по ал. 2 и 3 се 
задържат от митническите органи до пред-
ставяне на декларация за оповестяване, но за 
срок не по-дълъг от 30 дни от задържането.
(5) Задължението за оповестяване по ал. 2 
и 3 се смята за неизпълнено, когато:
1. декларираната информация е невярна 
или непълна;
2. паричните средства не са предоставени 
на разположение на митническите органи за 
контрол;
3. декларацията не е представена преди 
изтичането на срока.
(6) Лицата по ал. 2 и 3, които декларират 
паричните средства, са длъжни да декларират 
и данни за собственика на паричните средства, 
ако те не са тяхна собственост.
(7) Непридружени парични средства, за 
които е установено нарушение на забраната 
по ал. 1 или за които задължението за опо-
вестяване по ал. 2 и 3 не е изпълнено, се 
задържат и се смятат за изоставени в полза 
на държавата, ако в 6-месечен срок от задър-
жането не са представени доказателства за 
собственост.
(8) Директорът на компетентната територи-
ална дирекция на Агенция „Митници“ издава 
решение, с което паричните средства по ал. 7 
се смятат за изоставени в полза на държавата. 
Решението подлежи на обжалване по реда 
на Административнопроцесуалния кодекс.“
§ 5. Създава се чл. 10г:
„Контрол върху придружени и непридру-
жени парични средства в размер по-малък от 
определения праг, за които има основателни 
съмнения, че са свързани с престъпна дейност
Чл. 10г. (1) При пренасянето на придру-
жени парични средства в размер по-малко 
от 10 000 евро или тяхната равностойност в 
левове или друга валута през границата на 
страната за или от трета страна митниче-
ските органи могат да извършват контрол на 
приносителя при основателни съмнения или 
данни, че паричните средства са свързани 
с престъпна дейност. Митническите органи 
служебно въвеждат информацията по чл. 3, 
параграф 2 от Регламент (ЕС) 2018/1672.
(2) При пренасянето на непридружени 
парични средства в размер по-малко от 
10 000 евро или тяхната равностойност в 
левове или друга валута през границата на 
страната за или от трета страна митничес- 
ките органи могат да извършват контрол 
на пратките при основателни съмнения или 
данни, че паричните средства са свързани 
с престъпна дейност. Митническите органи 
служебно въвеждат информацията по чл. 4, 
параграф 2 от Регламент (ЕС) 2018/1672.
(3) При пренасянето на придружени парич-
ни средства в размер по-малко от 10 000 евро 
или тяхната равностойност в левове или друга 
валута през границата на страната за или от 
държава – членка на Европейския съюз, мит-
ническите органи могат да извършват контрол 
на приносителя при основателни съмнения 
или данни, че паричните средства са свързани 
с престъпна дейност. Митническите органи 
служебно въвеждат информацията по чл. 3, 
параграф 2 от Регламент (ЕС) 2018/1672.
(4) При пренасянето на непридружени 
парични средства в размер по-малко от 
10 000 евро или тяхната равностойност в лево-
ве или друга валута през границата на страната 
за или от държава – членка на Европейския 
съюз, митническите органи могат да извършват 
контрол на пратките при основателни съм-
нения или данни, че паричните средства са 
свързани с престъпна дейност. Митническите 
органи служебно въвеждат информацията по 
чл. 4, параграф 2 от Регламент (ЕС) 2018/1672.“